open-index/open-wikipedia-markdown huggingface dataset:
Долна Лужица

мини|Долна Лужица во рамките на Светата Римска Империја (1618г.)
**Долна Лужица** е област во источниот дел на Германија на границата со Чешка. Најважни градови се Либен (Љубин) и Лукау (Луков). Областа е двојазична, со оглед на тоа дека тука живеат Лужички Срби кои зборуваат свој словенски јазик — долнолужички.

## Поврзано
* Долна Лужица — истоимено маало на селото Лужица во Берско, Егејска Македонија.


Категорија:Лужица
Категорија:Саксонија
Категорија:Бранденбург
Категорија:Региони во Бранденбург
Категорија:Региони во Саксонија
Категорија:Поранешни држави и територии во Бранденбург
Категорија:Поранешни држави и територии во Саксонија
Офсајд

мини|десно|300п|Во офсајд се наоѓа синиот играч во левиот дел од сликата, лево од вертикалната испрекината црта, со оглед дека е поблиску до гол-линијата од топката и од претпоследниот играч на противникот. Меѓутоа, тоа не значи дека екипата моментално мора да биде санкционирана со досудување недозволена позиција.

**Офсајд** или **недозволена позиција** - правило во фудбалот кое одредува дека играчот на екипата во напад, во моментот кога му се упатува топката од негов соиграч, мора да биде во линија или зад најмалку двајца противнички играчи (од кои еден најчесто е противничкиот голман).

## Примена на офсајдот
Офсајдот може да се подели на три дела:
* Недозволена позиција
* Досудување на офсајд, и
* Санкција на самиот офсајд.

### Недозволена позиција

Во 2005 година одборот на ФИФА донел ново правило во однос на офсајдот, спрема кое во офсајд е играч кому барем дел од телото (глава, стапало...) му е поблиску до гол-линијата на противничкиот гол од топката и од некој противнички играч.

Ова правило значи дека екипата која напаѓа мора да води сметка противничката екипа да има барем двајца играчи (сметајќи го и голманот)  помеѓу гол-линијата и некој нивен играч, или сите играчи на екипата која напаѓа да се зад топката, така таа би била поблиску до гол-линијата од кој било нивен играч.

Битно е да се напомене дека екипата чиј играч е во недозволена позиција не смее веднаш да се казни со досудување офсајд. До прекин на нападот доаѓа дури кога на играчот во напад кој е во недозволена позиција му се упати топката. Играчот не е во офсајд ако топката ја добил од противнички играч или од свој играч од прекин, под услов тој прекин да не е слободен удар, или ако е на својата половина од теренот.

### Досудување офсајд
Играч кој се наоѓа во недозволена позиција треба да се санкционира само ако во тој момент некој од неговите соиграчи ја упати топката до него, намерно или случајно. Тогаш тој активно учествува во играта а се наоѓа во недозволена позиција.

Се смета дека играчот е во недозволена позиција тогаш кога топката нему му е упатена. Доколку топката му е упатена кога не бил во таква позиција, нема офсајд. Доколку играчот во офсајд тргне назад во дозволена позиција, без оглед на тоа што се обидува да излезе од недозволена позиција и оди назад, и понатаму се гледа каде се наоѓал кога топката му била упатена. Дали играчот активно учествува во играта е сложено прашање. Во 2003 година, ФИФА донела одлуки кои тоа го одредуваат, а тие се во примена од јули 2005 година.

### Санкција на офсајдот
Офсајдот се санкционира со индиректен удар за противникот на местото каде што бил играчот во недозволена позиција во моментот кога соиграч му додал или ја допрел топката.

## Поврзано
* Пенал
* Корнер
* Аут
* Слободен удар
* Индирект

## Наводи

## Надворешни врски

*

Категорија:Фудбал
Категорија:Фудбалски правила
Категорија:Фудбалскa терминологија
Сиричинско-раотинска парохија

**Сиричинско-раотинска парохија** — македонска православна парохија, дел од Тетовското архијерејско намесништво на Тетовско-гостиварската епархија на МПЦ - ОА. Парохијата има седиште во црквата „Св. Петка“ во селото Сиричино и ги опфаќа селата Сиричино, Туденце, Копанце, Раотинце, Јанчиште, Подбреѓе и Јегуновце..

## Цркви

Ова е список на црквите во парохијата. Можно е списокот да е нецелосен.

## Поврзано
* Тетовско архијерејско намесништво

## Наводи

## Надворешни врски


Категорија:Тетовско архијерејско намесништво
Категорија:Парохии на МПЦ
Елка Димитриева

**Елка Димитриева** ( - , ) — македонски демограф и универзитетски професор.

## Животопис
Димитриева е родена во 1937 година. Димитриева била универзитетски професор и научен советник во пензија на Економскиот институт во Скопје. Таа била една од  доајените истражувачи на демографската област во Македонија и пошироко. Била автор на бројни научни трудови, стратешки документи и други проекти со кои дала значаен придонес за демографската научна мисла. Починала во Скопје на 21 октомври 2015 година.

## Наводи

Категорија:Македонски демографи
Категорија:Македонски универзитетски професори
Категорија:Југословенски демографи
Категорија:Југословенски универзитетски професори
Категорија:Професори на УКИМ
Браунлаге

**Браунлаге** () — град и бања во округот Гослар, во сојузната покраина Долна Саксонија, Германија. Сместен е на планинскиот масив Харц, јужно од врвот Брокен. Денес, главна дејност во Браунлаге е туризмот, особено зиме. Скијачки одморалишта во близина се Зоненберг и падините на Вурмберг.

## Географија

Браунлаге се наоѓа на сојузните патишта Б4, кој води од Брауншвајг до Нордхаузен и Б27 од Бланкенбург до Гетинген.

### Градски единици
Градот е составен од три единици:
* Браунлаге
* Хоегајс
* Санкт Андреасберг

## Клима

## Историја

Браунлаге започнал како шумска населба првпат споменат како „Бруненлое“ (*Вrunenlohe*) во декрет од 1253 година, која процутела кога Грофовијата Бланкенбург основала леарница во 1561 година. Истоименото грофовија потпаднало под власта на Војводството Брауншвајг-Волфенбител во 1599 година. Во  век станал мал пазарен град, а во 1934 година ги добил градските права и статус на здравствен центар.

Во 1963 година започнала изградбата на најдолгата жичница во Северна Германија во должина од 2,8 километри и висинска разлика од 400 метри од градот до планината Вурмберг.

На 7 мај 1964 година, Герхард Цукер прикажал лет на поштенските ракети. Една од тие ракети експлодирала, убивајќи три лица.

### Население

мини|Статистика за населението

## Култура и знаменитости

мини|Вурмберг околу 1900 година

### Спорт

Локалниот хокеј клуб „Харцер Велфе“ (*Harzer Wölfe*) се важен клуб во Северна Германија.

Постојат неколку скијачки скокалници на Вурмберг, на кои се одржуваат разни натпреварувања.

### Знаменитости

Кон Санкт Андреасберг се наоѓа вештачкото езеро Зилбертајх и карпите Ханенклеклипен (*Hahnenkleeklippen*).

Дике Танен е заштитено природно подрачје близу Хоегајс.

## Наводи

## Надворешни врски

* Туристичка страница за Браунлаге 
* 


Категорија:Гослар (округ)
Категорија:Градови во Харц
Харис Вучкиќ

**Харис Вучкиќ** (роден на 21 август 1992, Љубљана) - словенечки фудбалер, играч од средниот ред на Виган Атлетик.

Категорија:Живи луѓе
Категорија:Словенечки фудбалери
Категорија:Фудбалери на ФК Њукасл Јунајтед
Категорија:Фудбалери на ФК Кардиф Сити
Категорија:Фудбалери на ФК Ренџерс
Категорија:Фудбалери на ФК Виган Атлетик
Категорија:Фудбалери од Премиер Лига
Категорија:Родени во 1992 година
Втора македонска кошаркарска лига 2015/16

**Втората македонска кошаркарска лига 2015/16** било 24. издание на Втората македонска кошаркарска лига. Сезоната започнала на 24 октомври 2015 година, а завршила на 9 април 2016 година. Во оваа сезона првак бил АВ Охрид.

## Екипи

1 Црн Дрим и АВ Охрид си ги замениле местата во Втората односно Третата лига.

2 Вардар Апаве му го отстапил местото на Ангели.

3 Т-Баскет му го отстапил местото на Гостивар 2015.

4 Гоце Делчев и Борец Баскет го откажале своето учество.

## Табела

ВК Вардар и Пелистер добиле вајлд карта заради пополнување на Првата лига

1 Водњански Лисици бил казнет со одземање на 1 бод поради неодигрување натпревар против Вардар

Извор: Македонска Кошаркарска Федерација преку web.archive.org

## Поврзано
* Прва македонска кошаркарска лига 2015/16
* Куп на Македонија 2016

## Наводи

## Надворешни врски
* Сезоната 2015/16 на страницата на МКФ

2016
Категорија:Спортот во Македонија во 2015 година
Категорија:Спорт во Македонија во 2016 година
Цазин

**Цазин** — град и општина во северозападниот дел на Босна и Херцеговина, во регионот Босанска Краина, на границата со Хрватска. Населението на општината изнесува 69.411, а во градот живеат 14.387 жители.

## Географија

## Население

## Историја

## Населби

## Поврзано

## Надворешни врски

## Наводи

Категорија:Општини во Босна и Херцеговина
Категорија:Градови во Босна и Херцеговина
Марин Црвенов

**Марин Црвенов** (,  - , ) — македонски балетан, кореограф и педагог.

## Животопис
Црвенов е роден во Велес на 3 февруари 1945 година. Својата балетска наобразба ја добил во Балетското училиште во Скопје во класата на Р.Пакашки. Од 1975  до 1977 година престојувал во Москва каде што ја завршил својата специјализација. Од 1962 до 1990 година бил првенец на Балетот при МНТ. Тој се занимавал и со педагошка дејност, а делумно и со кореографија, а од 1977 до 1979 година бил шеф на Балетот при МНТ. Ги толкувал улогите: Ромео во „Ромео и Јулија” од Сергеј Прокофиев, Базил во „Дон Кихот”, Алберт во „Жизел”, Зигфилд во „Лебедово езеро” од П.И.Чајковски. Црвенов е добитник на Државната награда „11 Октомври“ и на наградата „Национален уметник“ на Македонија. Починал во Скопје на 15 октомври 2015 година.

## Наводи

Категорија:Луѓе од Велес
Категорија:Македонски балетани
Категорија:Македонски кореографи
Категорија:Македонски педагози
Категорија:Добитници на наградата „11 Октомври“
Даниеле Падели

**Даниеле Падели** (роден на 25 октомври 1985 во Леко) — италијански фудбалер, голман на .

Категорија:Живи луѓе
Категорија:Италијански фудбалери
Категорија:Фудбалери на ФК Комо
Категорија:Фудбалери на ФК Сампдорија
Категорија:Фудбалери на ФК Кротоне
Категорија:Фудбалери на ФК Ливерпул
Категорија:Фудбалери на ФК Пиза
Категорија:Фудбалери на ФК Бари
Категорија:Фудбалери на ФК Удинезе
Категорија:Фудбалери на ФК Торино
Категорија:Фудбалери на ФК Интер
Категорија:Фудбалери во Серија А
Категорија:Фудбалски голмани
Категорија:Родени во 1985 година
Ѓорѓи Попстефанов

**Ѓорѓи Попстефанов** (р.  во ) — македонски професионален друмски велосипедист, кој моментално вози за американската екипа Метра/Сајклс 54 Сајклинг Тим.

Во 2010 година станал македонски друмски првак. Во 2016 година повторно го освоил националното друмско првенство.

Учествувал на Светското друмско првенство 2014 и 2015 година, настапувајќи за репрезентација на Македонија.

## Личен живот

Ѓорѓи со своето семејство се преселил од Македонија во САД на двегодишна возраст. Средното училиште го завршил во Вест Оринџ, Њу Џерси во 2005 година, додека дипломирал на универзитетот „Џорџ Вашингтон“ на насоката меѓународни односи во 2009 година, каде бил член на веслачкиот клуб. Станал првиот стипендист за меѓународна политика и дипломатија на организацијата Обединета македонска дијаспора од 2008 до 2009 година и асистент за странски односи во рамките на кабинетот на Претседателот на Македонија во 2010 година. До мај 2013 година ги завршил магистерските студии по меѓународно право на правната школа на Универзитетот Сетон Хол.

## Кариера

Првото зачленување во некој клуб му било во текот на 2010 година. Истата година настапил и на својот прв официјален натпревар, на трката Куманово-Кратово-Куманово.

Во 2010 година, Ѓорѓи за првпат станал национален друмски првак. Истиот овој успех го повторил и во 2016 година.

## Достигнувања

;2010 — Енерџи Сајклинг Македонија
: 1. Национално друмско првенство
;2012 — Метра/Сајклс 54
: 2. Критериум Огаста
: 2. Гарден Стејт Куп (екипен пласман)
: 2. Државно првенство (екипен хронометар)
: 3. Критериум Гринбелт
: 6. Гарден Стејт Куп (поединечен пласман)
;2013 — Метра/Сајклс 54
: 1. ББП Ронде вон Елвод
: 1. Гарден Стејт Куп (екипен пласман)
: 2. Патека Централ Парк
: 3. Хронометар Палисад
: 3. Хронометар Лонг Мидоу
: 4. Пролетна серија Њујорк (поединечен пласман)
;2014 — Метра/Сајклс 54
: 1. Гарден Стејт Куп (екипен пласман)
: 2. Краен пласман Рут 29
: 2. Критериум Огаста
: 3. Екипен предизвик Њу Џерси
;2016 — Енерџи Сајклинг Македонија
: 1. Национално друмско првенство

## Галерија


Податотека:Gorgi Popstefanov 01.jpg|Попстефанов во македонскиот национален дрес на Светското друмско првенство 2014
Податотека:Gorgi Popstefanov 02.jpg|Попстефанов во македонскиот национален дрес на почетокот на хронометарската трка на Светското друмско првенство 2014
Податотека:Gorgi Popstefanov at the 2015 UCI Road World Championship in Richmond, Virginia.jpg|Попстефанов во македонскиот национален дрес во текот на хронометарската трка на Светското друмско првенство 2015


## Наводи

## Надворешни врски

* 
* 
* 
* 
* Профил на Американската велосипедистичка федерација
* Текст на ''Kara4Training''

Категорија:Живи луѓе
Категорија:Македонски велосипедисти
Категорија:Родени во 1987 година
Категорија:Луѓе од Скопје
Вршник

мини|десно|350px|Печење под вршник
**Вршник** или **сач** — капак со сферен облик под кој на огниште, во црепна или тепсија, се пече леб, зелник, месо и слично. Вршникот најчесто е метален, но може да биде и земјен или керамички. Јадењата подготвени под вршник се етнички специјалитети како во Македонија, така и пошироко на Балканскиот Полуостров.

## Печење под вршник
Во отворено огниште се поставува пирустија, се разгорува оган, и се поставува црепната со храна. Потоа над неа се поставува вршникот и врз него тура жар. Огнот и жарта се одржуваат постојани во текот на потребното време на печење. Откога печењето на храната ќе заврши, се турка пепелта и жарта од вршникот, се крева со маша, и се вади печеното од црепната.

Податотека:Црепна и вршник на пирустија.JPG| Црепна и вршник на пирустија
Податотека:Црепна 1.JPG| Црепна
Податотека:Вршник (сач).JPG| Вршник
Податотека:Пирустија.JPG| Пирустија
Податотека:Маша.JPG| Маша


## Традиционални јадења под вршник
мини|десно|200px|Ѓомлезе
Додека во минатото под вршник најмногу се печел леб, денес овој начин се користи за одредени традиционални јадења и специјалитети како што се зелник, мазник, ѓомлезе и месо.

## Поврзано
* Црепна
* Пирустија
* Маша

## Наводи

Категорија:Кујнски прибор
Мара Ѓорѓевиќ

**Мара Ѓорѓевиќ** (, Романија,  - , Србија, ) — македонска и српска пејачка, позната по своите македонски тетовски и косовски песни.

## Животопис
Ѓорѓевиќ е родена на 31 јануари 1916 година во Одобешти, во источна Романија во печалбарско семејство од татко на Александар Ацо Мишовиќ и мајка Руса Џилевиќ, родени Тетовчани. Истата година, во јули, од астма добиена уште додека бил во Америка починал нејзиниот татко, а нејзината мајка, со неа во рацете и тригодишниот син Јован, веднаш по погребот го поминуваат пеколот на Првата светска војна и на крајот некако успеваат безбедно од Одобешти да стигнат во Тетово.  Во Тетово Мара Ѓорѓевиќ ја поминала младоста и завршила за живачка во занаетчиското жеснко училиште. Имала желба да учи учителска школа во Скопје, но не успеала, бидејќи паднала на приемниот за музика. Претседател на приемниот бил Стеван Шијачки, познат српски играорец и композитор на служба во Скопје. Шијачки во јануари 1941 година исто така бил во жирито во Радио Скопје и и доделил прво место на Ѓорѓевиќ како вокален солист, како најдобра меѓу 85 кандидати. Кога дознал за нејзиниот случај, тој реко: „Мое дете, веројатно тогаш си имала проблем со слухот, а сега веќе ти се равил".
На 20 мај 1934 година во Тетово се омажила за Слободан Ѓорѓевиќ, наставник, познат тетовски спортист, пејачи и музичар, инаку Шумадинец по потекло, родум од Јабучје кај Лајковец. Таму се родиле и нивните два сина: Драгиша и Војкан.
Додека живеела во Тетово, често знаела да запее, а кога станала попозната честопати била замолувана да пее. Со тек на време станала доста популарна и се истакнувала со своите тетовски песни, а подоцна и со селењето во Призрен на Косово и по косовските народни песни. Најголем придонес за нејзините тетовски песни дал Ноне Грнчар, познат тетовски пејач од тоа време од кого Ѓорѓевиќ научила многу песни. За време на втората светска војна нејзиниот сопруг и брат заминуваат како партизани. Нејзиниот сопруг ја преживува војната, но нејзиниот брат не. Тој се разболува од туберкулоза и веднаш го враќаат во Тетово, каде набрзо починал. Со сопругот од 1945 до 1950 година живеела во Приштина. Таму поради сличноста на песните со тетовските, научила многу песни и почнала да ги пее. Од 1950 година се селат во Панчево, каде многу често пеела за Радио Белград. Во Панчево се пензионирала. Починала во Панчево на 22 јануари 2003 година.

## Наводи

## Надворешни врски
*ЂОРУШИЦЕ, ЦРНО ОКО - на YouTube;
*Сплет песни - на YouTube;

Категорија:Луѓе од Тетово
Категорија:Македонски пејачи
Категорија:Српски фолк пејачи
Јонава

thumb|450px|right

**Јонава** (lt. - *Jonava*) град во Литванија.

## Спорт
* ФК Јонава. Фудбалски клуб.

## Link
Jonava 

Категорија:Градови во Литванија
Константин Белимаче

**Константин Т. Белимаче** ( романски: *<span lang="ro">Constаntin T. Bеlimаcе</span>*) ― југословенски поет и политички активист од влашка народност.

## Животопис
Белимаче е роден во 1844 година во влашко семејство во големото влашко село Маловиште, тогаш дел од Османлиското Царство, а денес во Република Македонија. Тој припаѓал на фрашеротскиот род Белемаче. Завршил основно образование во родното село, а потоа продолжил да учи во српско училиште во Белград. Отворил меана во Букурешт, која што станала средиште на романските социјалисти. Во 1893 година се вратил во Македонија, за да се вклучи во борбата против османлиската власт. Работел во влашкото училиште во Битола. Соработувал на изданијата „*Лумина*“, „*Братство за правда*“, „*Пенинсула Балканика*“, „*Алманахул Мачедорумин*“ и други. Во 1914 година, тој се вратил во Романија. Во 1916 година, откако Романија влегла во Првата светска војна, Белимаче бил заробен од бугарската војска и поминал две години како воен заробеник. Посветувал стихови на тој период. Во 1918 година, тој се вратил во Битола, која била веќе во рамките на Кралството СХС, каде што романските училишта биле затворани. Умрел во 1934 година.

## Наводи

Категорија:Луѓе од Маловиште
Категорија:Родени во 1844 година
Категорија:Починати во Битола
Категорија:Починати во 1934 година
Категорија:Македонски Власи
Категорија:Југословенски писатели
Категорија:Затвореници во Бугарија
Крумова династија

**Крумовата династија** — бугарска ханска и царска династија која владеела со Првото Бугарско Царство во периодот од 803 до 997 година.

## Монарси
Прошовце

**Прошовце** — историско гостиварско село сместено на Шар Планина, од левата страна на Врапчишка Река, западно од Пожаране на надморска висина од околу 1200 м. Атарот на ова село денес се води под селото Пожаране.

## Историја
Во минатото Прошовце било малечко збиено планинско село. Се состоело од едно маало со православни Македонци кое се наоѓало на 1&nbsp;км југозападно од денешното место. Во средината на XIX век во селото се населите Албанци по потекло од Северна Албанија. Тие формираале свое посебно маало на место на денешната положба. Со тоа селото станало двонационално и добило уште едно маало, а со тоа станало и село од разбиен тип. За тие делови да можат да се разликуваат тие се нарекле **Долно и Горно Прошовце**, од кое Горно било Македонско, а Долно Арнаутско. После тоа во одреден период староседелското Горно Прошовце се иселило и селото повторно останало од збиен тип.
Прошовце е стара населба. Првпат се спомненува во 1461 или 1462 година, каде се наведува „пат кој води од Калиште во Прошовце па од таму во планината“. Вторпат се споменува во 1470 година, каде Ќебир Мехмед Бег на своите синови им предал 3 села од тетовската каза (Прошовце, Галате и Пожаране), кои ги наследил од својата мајка. Подоцна селото повторно се споменува и во 1595 година.
Во периодите кога Прошовце се споменува во пишаните документи па до средината на XIX век, тоа било чисто православно македонско село. Имало околу 40 куќи, но поради населувањето на Арнаутите, тие се раселиле. Најмногу ги има исселено во соседното Пожаране, потоа во Дуф, Тетово, Блаце, Галате, Брвеница и други.

Кога селото било христијанско, тоа имало селска црква. Таа била посветена на св. Атанасиј и се наоѓала во македонското маало, крај Врапчишката Река. Иселените родови во Пожаране сè уште ја слават оваа слава исто како што се славела како селска во Прошовце. Околу црквата биле и селските гробови. До крајот на XIX век, остатоците од црквата биле видливи.
Во 1900 година селото имало 12 куќи, населени сите со Албанци. Во 1944 гоидина селаните на Прошовце извршиле масакр врз партизанска чета. Тогаш како одмазда селото било запалено и селаните се раселиле. Во 1947 година се вратиле само 3 семејства. Денес селото е напуштено и постојат само остатоци од него.

## Наводи

Категорија:Историски села во Македонија
†
†
Категорија:Пожаране
Црква „Св. Никола“ - Доброште

**Свети Никола** — гробјанска селска црква во тетовското село Доброште, Македонија.

Црквата се наоѓа над селото, а околу нејзе се сместени селските гробишта.

## Местоположба

Црквата се наоѓа над последните селски куќи, на допир со планинскиот предел над селото.

## Историја

За време на турското владеење со Македонија, овој храм бил главната селска црква и во него служеле 2 свештеника. Подоцна бил целосно разоран. Последниот свештеник бил убиен од страна на некој Албанец од селото Желино.

## Празнување

Главниот патрон се чествува на Свети Никола Летен во мај. Според традицијата мажите утрото одат во малата црква и ги принесуваат славските колачи, а прославата на празникот продолжува по домовите каде Свети Никола Летен се чествува како селска слава. Традиционално на овој ден главно во вечерните часови се организира општо-народна прослава која, а на која освен доброштани присуствуваат и гости од околните населени места.

## Галерија


Податотека:Црква „Св. Никола“ - Доброште 02.jpg|Главниот влез
Податотека:Црква „Св. Никола“ - Доброште 03.jpg|Гробиштата
Податотека:Црква „Св. Никола“ - Доброште 04.jpg|Црквата


## Поврзано
* Црква „Св. Јован Крстител“
* Тетовско архијерејско намесништво
* Вратничка парохија
* Доброште

## Наводи

## Надворешни врски

Категорија:Доброште
Доброште
Категорија:Градби оштетени за време на Воениот конфликт во Македонија
Црква „Св. Благовештение“ - Јелошник

**Свето Благовештение** — македонска православна црква во тетовското село Јелошник. Се наоѓа југозапапдно ос селото во месноста викана **Црквиче**. Црквата е изградена во 1913 година. Најмасовна е посетата за патрониот празник Благовештение, кога населението прво го посетува селскиот храм Св. Богородица, а потоа оди кон оваа црква. Цквата е вѕидана во карпа во уникатен амбиент. Во 2016 година биле преземени реставраторски зафати на кровната конструкција.

## Наводи

## Поврзано
*Црква „Св. Богородица“ - главната селска црква;
*Црква „Вознесение Христово“ - црква во изградба;
*Јелошник;
*Вратничка парохија;

Јелошник
Категорија:Јелошник
Црква „Св. Атанасиј“ - Глоѓи

**Свети Атанасиј** — македонска православна црква во тетовското село Глоѓи. Црквата се наоѓа на северниот раб на селото, под падините на Шар Планина. Секоја година на 14 август на празникот Макавеи кога се свалат Седумте маченици Макавејски, во црквата се одржува осветување на калачи и голем црковно-народен собор. Во 2008 година во црковниот двор бил осветен камел-темелникот на крстилницата.

## Наводи

## Поврзано
*Црква „Св. Богородица“ - другата селска црква;
*Глоѓи;
*Вратничка парохија;

Глоѓи
Категорија:Глоѓи
Црква „Вознесение Христово“ - Јелошник

**Вознесение Христово** — македонска православна црква во тетовското село Јелошник. Црквата била започната со изградба во 2000 гонина, но поради настаните од 2001, таа повеќепати била сквернавена и градењето било одложено. Конечната изградба завршила во 2018 година и на 23 септември истата година била осветена од митрополитот тетовско-гостиварски г. Јосиф, во сослужение со свештенослужители од тетовското архијерејско намесништво.

## Наводи

## Поврзано
*Црква „Св. Богородица“ - главната селска црква;
*Црква „Св. Благовештение“ - црква длабоко на Шар Планина;
*Јелошник;
*Вратничка парохија;

Јелошник
Категорија:Јелошник
Категорија:Македонската архитектура во 2001 година
Категорија:Градби оштетени за време на Воениот конфликт во Македонија
Црква „Св. Петка“ - Горно Оризари

**Света Петка** — македонска православна црква во скопското село Горно Оризари. Црквата е посветена на Света Петка Римјанка и патронот се слави на 8 август.
Црквата е изградена од страна на жителите на Горно оризирари во 2005 година, но поради недостиг на средства иконостасот, камбанаријата и придружните објекти биле изградени десетина години подоцна. Кога комплетно било се завршено, црквата била осветена на 8 август 2015 година, лично од архиепископот охридски и македонски г.г. Стефан.
Инаку црквата е изградена врз постар објект од 12 или 13 век од кој дел е зачуван и денес и е вклопен во новата црква. Зачуваниот дел е конзервиран од страна на конзерваторскиот центар од Скопје.

## Наводи

## Поврзано
*Горно Оризари;

Горно Оризари
Категорија:Горно Оризари (Скопско)
Категорија:Македонската архитектура во 2005 година
Женски младински хор

мини|Женскиот младински хор на концерт во Битола, 2015 година
**Женски младински хор** македонски хор, формиран во 1972 година. Хорот изведува голем и разновиден репертоар, со посебно нагласување на македонската музичка традиција и афирмирање на врвните македонски композитори.

Женскиот младински хор е најнаградуваниот хор во Македонија. Во соработка со македонски автори и други ансамбли, хорот учествувал на снимањето на ЦД-а „Дискреирање на мантра“ и „ФИРОМ реквием“. Хорот работи под раководство и диригентската палка на Сашо Татарчевски.

## Наводи

Категорија:Македонски хорови
Категорија:Појавено во 1972 година во Македонија
Вевчанска парохија

**Вевчанска парохија** — православна парохија на Македонската православна црква - Охридска архиепископија, дел од Струшкото архијерејско намесништво на Дебарско-кичевската епархија. Парохиски свештеник е протојереј Зоран Попоски. Парохијата ги опфаќа селата Вевчани, Октиси и Горна Белица.

## Цркви

Ова е список на црквите во парохијата. Можно е списокот да е нецелосен.

## Поврзано
* Струшко архијерејско намесништво

## Наводи

## Надворешни врски


Категорија:Струшко архијерејско намесништво
Категорија:Парохии на МПЦ
Гробишта (Дупјачани)

**Гробишта** — археолошко наоѓалиште во прилепското село Дупјачани. Претставува некропола  од римско време. Се наоѓа на североисточниот крај на селото, во нива на месен жител каде се откриени два гроба, а на површината има поголем број надгробни плочи.

## Поврзано
*Гробишта I — некропола од римско време;
*Лозја — населба од римско време;
*Петро Ливада — населба и некропола од римско време;
*Селска Црква — осамен наод од римско време;
*Сурун — населба од римско време;
*Дупјачани;
*Список на археолошки наоѓалишта во Прилепско;

## Наводи

Категорија:Дупјачани
Петро Ливада (Дупјачани)

**Петро Ливада** — археолошко наоѓалиште во прилепското село Дупјачани. Претставува населба и некропола  од римско време. Се наоѓа на 1&nbsp;км северозападно од селото и јужно од патот за селото Десово, каде има поголем простор на кој се наоѓаат темели од ѕидови градени од кршен камен и варов малтер, фрагменти од керамички садови, пирамидални тегови од земја и многу градежен материјал. Откриени се и гробови со конструкции од камени плочи.

## Поврзано
*Гробишта — некропола од римско време;
*Лозја — населба од римско време;
*Гробишта I — некропола од римско време;
*Селска Црква — осамен наод од римско време;
*Сурун — населба од римско време;
*Дупјачани;
*Список на археолошки наоѓалишта во Прилепско;

## Наводи

Категорија:Дупјачани
Сурун (Дупјачани)

**Сурун** — археолошко наоѓалиште во прилепското село Дупјачани. Претставува населба  од римско време. Се наоѓа на 1,2&nbsp;км источно од селото, на северната падина на истоимениот рид Сурун. На површината има фрагменти од керамички садови, покривни ќерамиди и неколку фрагменти од архитектонски елементи од мермер, а се гледаат и остатоци од темели на објекти градени од кршен камен и варов малтер.

## Поврзано
*Гробишта — некропола од римско време;
*Петро Ливада — населба и некропола од римско време;
*Гробишта I — некропола од римско време;
*Селска Црква — осамен наод од римско време;
*Лозја — населба од римско време;
*Дупјачани;
*Список на археолошки наоѓалишта во Прилепско;

## Наводи

Категорија:Дупјачани
Врчви (Чашка)

**Врчви** — археолошко наоѓалиште на ранохристијански гробови во непосредната близина на населбата Чашка.

## Местоположба

Наоѓалиштето лежи во обработени ниви непосредно северно од населбата Чашка во месноста Врчви која е сместена во подножјето на ридот кој се издигнува високо над клисурата на левиот брег на Тополка. Самото наоѓалиште на ранохристијанските гробови на месноста Врчви е сместено преку малиот поток Мала Река во средината окружен со наоѓалиштето на неолитската населба во месноста Мраморје од запад, праисториската енеолитска гробница веднаш на врвот на ридот од исток и римската гробница — тумулус непосредно од север. Имајќи предвид дека во непосредната близина се наоѓаат дури три археолошки наоѓалишта на гробници од различни временски периоди, сите преку потокот Мала Река, додека на другиот брег од спротива се археолошките наоѓалишта на населби, може да се заклучи дека во древните антички времиња овој поток имал симболичко значење на граница и премин помеѓу животот и смртта.

## Откритија
На наоѓалиштето се откриени две одделни групи на гробови споени едни до други. Едната група опфаќа три споени гробови во правец исток - запад, додека другата во непосредната близина има два гробови со спротивна насока север - југ. Гробовите се целосно ѕидани од камен и малтер во својата внатрешност, што укажува на доста добра обработка. Сепак тие немаат богата и раскошна внатрешна изработка како блиската гробнива - мавзолеј Хереон на месноста Сулинар, што укажува дека тука најверојатно биле погребани посиромашни луѓе, граѓани од средниот слој. Во овие 5 гроба се најдени прилози - украсни предмети, а тука е пронајдена и вотивна плоча со претстава на Хеката меѓу диоскурите која се чува во Музејот на Македонија во Скопје.

## Галерија


File:Ранохристијански гробови во Чашка 03.JPG|Поглед на гробовите
File:Ранохристијански гробови во Чашка 07.JPG|Поглед на гробовите
File:Ранохристијански гробови во Чашка 11.JPG|Поглед на гробовите
File:Ранохристијански гробови во Чашка 10.JPG|Поглед на гробовите
File:Ранохристијански гробови во Чашка 12.JPG|Поглед на гробовите
File:Ранохристијански гробови во Чашка 11.JPG|Поглед на гробовите
File:Ранохристијански гробови во Чашка 08.JPG|Поглед на гробовите
File:Ранохристијански гробови во Чашка 09.JPG|Поглед на втората група на гробови со обратен правец



## Наводи
Селска Црква (Дупјачани)

**Селска Црква** — археолошко наоѓалиште во прилепското село Дупјачани. Претставува осамен наод од римско време. Се наоѓа од надворешната страна на селската црква, каде лево од влезот е вѕидана надгробна стела со релјефна претстава. На средината има олтар на кој стои мала фигура, а лево и десно од него маж и жена. Натписот е оштетен и не се чита.

## Поврзано
*Гробишта — некропола од римско време;
*Петро Ливада — населба и некропола од римско време;
*Гробишта I — некропола од римско време;
*Сурун — населба од римско време;
*Лозја — населба од римско време;
*Дупјачани;
*Список на археолошки наоѓалишта во Прилепско;

## Наводи

Категорија:Дупјачани
Рид (Житоше)

**Рид** — археолошко наоѓалиште во прилепското село Житоше. Претставува некропола од доцноантичко време. Се наоѓа во средина на селото, каде во 1964 година при изградбата на амбулантата, на површина од 70 × 50&nbsp;м биле откриени гробови градени од камени плочи, во кои немало прилози.

## Поврзано
*Црква — сакрален објект и некропола од средниот век;
*Лавци — населба од непознат период;
*Под Корија — насеолба од непознат период;
*Житоше;
*Список на археолошки наоѓалишта во Прилепско;

## Наводи

Категорија:Житоше
Црква (Житоше)

**Црква** — археолошко наоѓалиште во прилепското село Житоше. Претставува сакрален објект и некропола од среден век. Се наоѓа на 1&nbsp;км источно од селото, во непосредната близина на селските гробишта, каде според кажувањето на мештаните, имало стара црква и гробишта. Кај мештаните црквиштето е познато како **Свети Ѓорѓи**.

## Поврзано
*Рид — некропола од доцноантичко време;
*Лавци — населба од непознат период;
*Под Корија — насеолба од непознат период;
*Житоше;
*Список на археолошки наоѓалишта во Прилепско;

## Наводи

Категорија:Житоше
Лавци (Житоше)

**Лавци** — археолошко наоѓалиште во прилепското село Житоше. Ноаѓалиштето поради неистраженоста највеворајтно претставува населба, чиј период не е датиран. Во 1951-1957 македонскиот антрополог Јован Ф. Трифуноски при своите истражувања забележал дека помеѓу селата Житоше и Лажани на големи површини, селаните при орање откривале керамика, ќупови и темели на објекти. Според локални кажувања, во минатото во христијанско време тука имало голема населба со преку 500 куќи.

## Поврзано
*Рид — некропола од доцноантичко време;
*Црква — сакрален објект и некропола од средниот век;
*Под Корија — насеолба од непознат период;
*Житоше;
*Список на археолошки наоѓалишта во Прилепско;

## Наводи

Категорија:Житоше
Валерија Месалина

**Валерија Месалина**, понекогаш наречена само **Месалина**, (околу 17/20–48) била трета сопруга на царот Клавдиј. Таа била роднина по таткова страна со царот Нерон, втора братучетка на царот Калигула, и пра-правнука на царот Август. Била моќна и влијателна жена, јавно промискуитетна, наводно во завера против својот сопруг, заради што била погубена. Нејзиниот озлогласена репутација може да е резултат на политиката, но уметничките дела и литературата ја овековечиле до денес.

## Потекло

Месалина била ќерка на Домитија Лепида помладата и нејзиниот роднина Маркус Валериј Месала Барбатус. Мајка ѝ била најмладо дете на конзулот Луциј Домитиј Ахенобарбус и Антонија. Татко ѝ бил првиот сопруг на Агрипина Помладата и биолошки татко на идниот цар Нерон, поради што Месалина и Нерон биле во најблиско сродство и покрај разликата од 17 години.

Малку се знае за животот на Месалина пред бракот со Клавдиј, во 38 година, кој тогаш бил на околу 48 годишна возраст. Во тој брак се родени две деца: ќерка Клавдија Октавија (роден во 39 или 40 година), идна царица, полусестра и прва сопруга на царот Нерон; и синот Британик. Кога во 41 година е убиен царот калигула, преторијанците го прогласиле Клавдиј за нов император. Така Месалина станала царица.

## Угледот на Месалина
Како се здобила со моќ, Месалина влегла во историјата како немилосрдна, граблива и сексуално ненаситна. Нејзиниот сопруг е претставен како таа лесно го води, и е несвесен на нејзините прељуби. Во 48 година од нашата ера, тој заминал на пат, и бил известен кога се вратил дека Месалина отишла дотаму, што се венчала со својот љубовник, сенаторот Гај Силиј. Царот ѝ дал уште една шанса. Сметајќи го ова за слабост, главниот на неговите офицери наредил Месалина да биде убиена. Откако царот чул за ова, не рекол ништо, туку едноставно побарал уште еден пехар вино. Сенатот наредил името на Месалина да се отстрани од сите јавни и приватни места, како и сите нејзини статуи.

Историчарите кои ги пренесле приказните за Месалина, посебно Такит и Светониј, ги пишувале 70 години после настаните. Такит тврдел дека го пренесува она што *го чуле и напишале постарите*, без да именува извор, освен сеќавањата на Агрипина Помладата. Сè уште е тема за дебатирање дали она што се пренесува како историја е всушност резултат на политичките казни по нејзината смрт.

Обвинувања за сексуално претерување биле испробан политички рецепт. Две приказни се посебно злобни. Едната приказна зборува за дено-ноќен натпревар меѓу Месалина и една проститутка, кој траел 24 часа, и во кој Месалина победила со резултат од „секс со 25 партнери“.  Поетот Јувенал запишал уште една популарна приказна за Месалина во неговите Сатири, во која се вели дека царицата ноќе работела во бордел под името Волчица. Тој исто така кажува дека таа го прислувала Гај Силиј да се разведе од својата сопруга и да се ожени со неа.

## Наводи

Категорија:Јулијанско-клаудиска династија
Категорија:Погубени римски царици
Категорија:Луѓе од Рим
Категорија:Несигурна година на раѓање
Кочериново (општина)

мини|Општина Кочериново во рамките на Ќустендилската област
**Општина Кочериново** — општина во ќустендилската област, западна Бугарија. Опфаќа 11 населени места и вкупно 5.115 жители. Административен центар е градот Кочериново.

Селото Бараково, кое се наоѓа во најјужниот дел од општината е единственото населено место кое традиционално припаѓа на Пиринска Македонија, а не е сместено во денешната Благоевградска област.

## Населени места

## Наводи

Категорија:Општини во областа Ќустендил
Сара Ристовска

**Сара Ристовска** (родена на ) — македонска ракометарка, десно крило на Рапид Букурешт и на македонската женската ракометна репрезентација.

Категорија:Живи луѓе
Категорија:Македонски ракометарки
Категорија:Ракометарки на ЖРК Вардар
Категорија:Ракометарки на РК Крим
Софија (градска област)

**Софија-град** () — област во Бугарија, сместена околу главниот град Софија, кој е нејзин административен центар. Населението брои 1.291.591 жител (2011).

Се граничи со Софиската и Перничката област. Има само 1 општина — Општина Столична.

## Градоци
Банќа, Бухово, Нови Искар, Софија

## Села
Балша, Бистрица, Бусманци, Владаја, Војнеговци, Волујак, Герман, Горни Богров, Доброславци, Долни Богров, Долни Пасарел, Железница, Жељава, Житен, Ивањане, Јана, Казичене, Катина, Клисура, Кокалјане, Кривина, Кубратово, Лозен, Локорско, Мало Бучино, Марчаево, Мировјане, Мрамор, Негован, Панчарево, Плана, Подгумер, Световрачене, Чепинци.

## Демографија
Областа го има следниов етнички состав:

*Бугари: 1.136.433 (96,4%)
*Роми: 18.284 (1,6%)
* Македонци ?
*останати: 23.614 (2%)
*не одговориле 113.460.

## Наводи

## Надворешни врски

* Службен портал на областа Софија-град  

Категорија:Области во Бугарија
Лозје (Забрчани)

**Лозје** — археолошко наоѓалиште во прилепското село Забрчани. Претставува населба од доцноантичко време. Се наоѓа на една блага падина на 1&nbsp;км југозападно од селото, каде се забележуваат фрагменти од керамички садови и градежен материјал.

## Поврзано
*Забрчки Рид — некропола од доцноантичко време;
*Мартинец — населба од доцноантичко време;
*Шалдашица — осамен наод од римско време;
*Гробиште — црква од непознат период;
*Манастириште — неопределено наоѓалиште од непознат период;
*Попоа Капица — тврдина од непознат период;
*Забрчани;
*Список на археолошки наоѓалишта во Прилепско;

## Наводи

Категорија:Забрчани
Слобода на две тркала

**„''Слобода на две тркала''“** ― македонски документарен филм снимен во 2015 година во продукција на karas4training.com и здружението „ВЕЛОЕВРОПА“. Дејствието е во времетраење од 18 минути и е поделено на 4 дела.

## Содржина
Филмот зборува за велосипедскиот туринг како начин на патување, а Македонската Тур де Франс Експедиција (МТДФЕ) била искористена како инструмент за да се доловат убавините, предизвиците и предностите од овој начин на патување. 
Своите искуства во однос на турингот ги раскажуваат членовите на МТДФЕ: Марко Митиќ (член на МТдФЕ 2011), Гоце Шутевски (2011), Надица Димовска (2013), Андон Сикавица (2013), Теодор Неделковски (2015) и Слободан Трајковски кој е организатор и водач на сите пет експедиции и воедно организатор на познатиот велосипедски фестивал Mariovo Off-Road Experience. Двајца членови на експедицијата не се појавуваат во филмот од различни причини. Филмот е поделен на четири поглавја. Во првото поглавје „Зошто велосипед?“ раскажувачот (Слободан Трајковски) на прозаичен начин зборува за предностите и значењето на велосипедот. Во вториот дел „А зашто туринг?“ зборуваат членовите на МТдФЕ и ги споделуваат нивните погледи во однос на туринг велосипедизмот и раскажуваат искуства коишто ги доживеале на Алпите. Третиот дел „Експедицијата“ е аудио интермецо каде што се користени снимки направени од Слободан Трајковски (2013) и Теодор Неделковски (2015) и каде се доловува атмосферата при следењето на Тур де Франс етапите. Четвртиот дел „Поуки“ учесниците ги изнесуваат нивните гледишта и искуства во однос на експедицијата и туринг велосипедизмот.

## Продукција
Филмот е снимен во продукција на karas4training.com, а во соработка со здружението ВЕЛОВРОПА. Режисер на филмот е Игор Д. Јовановски, според сценарио напишано од Слободан Трајковски и Игор Д. Јовановски. Монтажата на филмот е на Игор Д. Јовановски, а графичкиот дизајн на Катерина Николовска. Снимките од воздух се извршени од Бубе дрон пауер. Во филмот се користени снимки  направени од Слободан Трајковски (2013), Теодор Неделковски (2015), Љубомир и Игор Јовановски.

## Локации
Во создавањето на филмот користени се снимки направени за време на МТДФЕ 2013 и 2015, и снимки направени од Игор Д. Јовановски на локации во околината на Пехчево и Берово и Скопска Црна Гора.

## Буџет

Филмот е снимен без буџет.

## Премиера

Филмот премиерно беше прикажан на отворањето на ЕХО фестивалот на планински филмови на 2 ноември 2015 година, во киното „Милениум“ во Скопје.

Категорија:Македонски филмови од 2010-тите
Категорија:Македонски дела од 2015 година
Категорија:Филмови од 2015 година

**„''Скопје ремикс''“** — македонски филм од 2012 година, кој е режиран од десет различни режисери, кој се состои од десет приказни, еден град.

## Содржина
Омнибус од десет кратки филма на десет млади режисери.

## Улоги

## Наводи

## Надворешни врски
* 

Категорија:Македонски филмови од 2010-тите
Категорија:Филмови од 2012 година
Категорија:Појавено во 2015 година во Македонија
Гробиште (Забрчани)

**Гробиште** — археолошко наоѓалиште во прилепското село Забрчани. Ноаѓалиштето поради неистраженоста највеворајтно претставува црква, чиј период не е датиран. Во 1951-1957 македонскиот антрополог Јован Ф. Трифуноски при своите истражувања забележал дека на 400&nbsp;м западно од селото во средината на селските гробишта се познаваат контури на сакрален обкејт, најверојатно црква. Објектото е ѕидан од поголеми камени проли и е ориентиран исток-запад.

## Поврзано
*Забрчки Рид — некропола од доцноантичко време;
*Лозје — населба од доцноантичко време;
*Мартинец — населба од доцноантичко време;
*Шалдашица — осамен наод од римско време;
*Манастириште — неопределено наоѓалиште од непознат период;
*Попоа Капица — тврдина од непознат период;
*Забрчани;
*Список на археолошки наоѓалишта во Прилепско;

## Наводи

Категорија:Забрчани
Миликенови експерименти

**Миликеновите експерименти** се научно-истражувачки опит за непосредна потврда на хипотезата за дискретна структура на електрицитетот, односно за постоење на елементарен електирчен полнеж. Експериментите биле изведени во периодот од 1909 до 1914 година, а нивната главна идеја се состои во определување на електричниот полнеж на микроскопски мала капка масло, со сферична форма, врз основа на нејзиното движење во хомогено електрично поле на плочест кондензатор, чии плочи се поставени хоризнотално.

## Обид
Со помош на специјален пулверизатор се внесуваат малечки маслени капки во комората О, каде што тие бавно паѓаат надолку кон дното. Многу од капките, благодарение на нивното  триење со ѕидовите на пулверизаторот, ќе се налектризираат. Некои од маслените капки, двиежјќи се надолу стигнуваат до отворот на горната плоча на кондензаторот низ едно мало прозорче, при што со помош на микроскоп може да се набљудува движењето на маслените капки. Бидејќи набљудувањето се врши во правец нормален на светлинскиот сноп со којшто се врши осветлувањето, избраната маслена капка во полето на микроскопт се гледа како сјајна ѕвездичка на темен фон. Ако на плочите на кондензаторот се донесе напон, тогаш некои од капките почнуваат да се движат нагоре, додека другите, пак, паѓаат надолу, побрзо или побавно. Тоа укажува на фактот дека  маслените капки имаат различен полнеж, зарати што на нив електричното поле дејствува со сили со помал или со поголем интензитет.

## Наводи

Категорија:Атомска физика
Категорија:Основи на квантната физика
Беата Шидло

**Беата Марија Шидло** (; 15 април 1963) — полска политичарка и премиер на Полска. Како потпретседател на националконзервативната партија Право и правда, предводела две успешни кампањи во претседателските и парламентарните избори во 2015 г. Со победата на партијата, била назначена за премиерски кандидат, а потоа застанала на таа функција.

## Детство и младост
Родена е во скромно семејство на татко рудар во градот Ошвјенќим (Аушвиц) со моминско презиме Кусињска, а пораснала близу Бжешче. Во 1989 г. дипломирала етнографија на Јагелонскиот универзитет во Краков.

## Политичка кариера
На возраст од 35 години е избрана за градоначалник на Општина Бжешче, а во 2005 г. станала пратеник од Хшанув на Сејмот (собранието на Полска) од партјата Право и правда, со освоени 14.447 гласови.

На партискиот конгрес на 20 јуни 2015 г. Шидло е изгласана за кандидат за премиер на државата на општите избори истата година. Право и правда победила на изборите со освоени 37,6% од гласачкото тело наспроти Граѓанска патформа, со 24,1% од гласовите. Со тоа, Шидло ја заменила Ева Копач на премиерското место.

## Личен живот
Шидло е мажена и има два сина, од кои едниот е ѓакон, а другиот медицинар.

## Наводи

## Надворешни врски

*  
* Беата Шидло — Сејм на Република Полска 
*  

Категорија:Полски политичари
Категорија:Премиери на Полска
Категорија:Полски етнографи
Категорија:Родени во 1963 година
Категорија:Луѓе од Ошвјенќим
Знаме на Света Елена, Вознесение и Тристан да Куња

**[[Света Елена, Вознесение и Тристан да Куња]]** е британска прекуморска територија која нема свое знаме како целина. Знамиња имаат трите единици кои ја сочинуваат територијата. 

Пред 2009 г. Вознесение и Тристан да Куња биле зависни територии на Света Елена, и за сите три важело знамето на Света Елена.

## Знамиња на единиците

Flag of Saint Helena.svg|alt=1984 до 2019 г.|Знаме на Света Елена23x23п Сооднос: 1:2
Flag of Ascension Island.svg|Знаме на Вознесение
Flag of Tristan da Cunha.svg|Знаме на Тристан да Куња


Категорија:Света Елена, Вознесение и Тристан да Куња
Света Елена, Вознесение и Тристан да Куња
Фотосфера

[мини|250п|
Структурата на [Сонцето,  ѕвезда од типот G:

]]

**Фотосфера** — надворешната обвивка на Сонцето (или на друга ѕвезда) од која тоа зрачи светлина. Станува збор за првиот сончев слој кој се наоѓа на висина од 200 до 300&nbsp;км и од оттука произлегува светлина која ја оддава Сонцето. Фотосферата е непроѕирна и поради тоа не можат да се забележат внатрешните слоеви на Сонцето.

Ѕвездите како гасовити тела немаат јасно утврдена површина. Зрачењетo се оддава од различни висини на сончевата атмосфера во зависност од брановата должина на тоа зрачење. Фотосферата ја дефинираме како слој од кој се оддаваат снопови на фотони, чие присуство може да се утврди со инструмненти на Земјата, а воедно постојат различни видови на зрачења (различни бранови должини) кои делуваат во облик на инфрацрвена светлина, радиобранови, итн.

На фотосферата можат да се забележат дамки, факли и зрнеста структура на површината составена од гранули (со пречник поголем од стотина километри) која е во постојано движење (на површината избиваат поладни маси, а понираат потопли). Температурата се движи од  во длабоките слоеви до  во повисоките делови. По состав, фотосферата содржи преку 99% водород и хелиум.

## Делотворна температура

Температурата на површината на Сонцето се дефинира според делотворната температура во Штефан-Болцмановиот закон. Сончевата фотосфера има температура помеѓу 4.500 и 6.000&nbsp;келвини (делотворната температура е 5.777&nbsp;келвини) и густина околу 0,0002 кг/м3. Во надворешните слоеви на сончевото јадро се јавува струење кое овозможува пренос на енергија при мешањето на гасовите. Жешките гасовити маси се креваат кон површината на Сонцето, односно кон фотосферата, во која тие постепено се ладат и оддаваат зрачење. Изладените и згуснати маси се враќаат назад во подлабоките слоеви на Сонцето. Овие гасовити маси уште се нарекуваат и струевити ќелии или гранули. Тие можат да бидат со различна големина. Според тоа, се делат на гранулации и супергранулации. Гранулациите и даваат зрнест изглед на фотосферата. Тие се со големина од 1000&nbsp;км и траат околу 8 минути. Големината на супергранулациите е 30.000&nbsp;км и тие траат околу 24 часа. Помеѓу гранулите се забележуваат светли дамки и факули.

## Останати слоеви
Над фотосферата се наоѓа хромосферата, која е на растојание од околу 2000&nbsp;км (и може да се забележи само со филтри), а над неа се наоѓа короната која е со помала густина и температура над 1.000.000 келвини.

## Поврзано
*Ѕвездена атмосфера
*Температура

## Наводи

## Надворешни врски
* Анимирано објаснување за фотосферата  — Универзитет на Јужен Велс 
* Фотосферата на Сонцето  — Енциклопедија на Сонцето 

Категорија:Ѕвездена астрономија
Категорија:Сонце
Категорија:Извори на светлина